Държавен вестник, бр. 89, 2025 г., стр. 199

БРОЙ  89	
Д Ъ Р Ж А В Е Н  В Е С Т Н И К 	
СТР.  199  
МИНИСТЕРСТВО
НА ПРАВОСЪДИЕТО
Наредба за изменение и допълнение на На­
редба № Н-1 от 2023 г. за вписването, квали­
фикацията и възнагражденията на вещите 
лица (обн., ДВ, бр. 18 от 2023 г.; изм. и доп., 
бр. 103 от 2024 г.)
§ 1. В чл. 1, ал. 1 се създава т. 2а:
„2а. редът за признаване на правоспособ­
ност на вещите лица в областта на съдебните 
автотехнически експертизи;“.
§ 2. В чл. 7 се правят следните изменения 
и допълнения:
1. В ал. 1 след думите „вещо лице“ се добавя 
„извън случаите по ал. 2“.
2. Създава се нова ал. 2:
„(2) За вещо лице в областта на съдебните 
автотехнически експертизи може да бъде ут­
върдено дееспособно лице, което отговаря на 
едно от следните изисквания:
1. заема или е заемало академична длъж­
ност – „доцент“ или „професор“, във висши 
училища, научни организации или Българската 
академия на науките;
2. има висше образование с придобита обра­
зователно-квалификационна степен „магистър“, 
най-малко 5 години стаж по специалността и 
призната правоспособност за вещо лице по реда 
на тази наредба;
3. има висше образование с придобита обра­
зователно-квалификационна степен „магистър“ 
със специалност в областта на съдебните авто­
технически експертизи и приз­ната правоспо­
собност за вещо лице по реда на тази наредба;
4. има висше образование с придобита образо­
вателно-квалификационна степен „бакалавър“, 
най-малко 7 години стаж по специалността и 
призната правоспособност за вещо лице по реда 
на тази наредба.“
3. Досегашната ал. 2 става ал. 3 и в нея след 
думите „по ал. 1“ се добавя „и 2“.
§ 3. Създава се глава втора „а“ с чл. 7а – 7л:
„ Г л а в а  в т о р а  „ а “
ПРИЗНАВАНЕ НА ПРАВОСПОСОБНОСТ НА 
ВЕЩИТЕ ЛИЦА В ОБЛАСТТА НА СЪДЕБ­
НИТЕ АВТОТЕХНИЧЕСКИ ЕКСПЕРТИЗИ
Чл. 7а. (1) За явяване и допускане до изпит за 
признаване на правоспособност специалис­тите 
по чл. 7, ал. 2, т. 2 – 4 подават писмено заявле­
ние по образец съгласно приложение № 1а до 
министъра на правосъдието. Към заявлението 
се прилагат:
1. заверено копие от диплома за завършено 
висше образование с придобита преди 1 януари 
2012 г. образователно-квалификационна степен 
„магистър“ или „бакалавър“;
2. документи, удостоверяващи стажа по 
специалността – за лицата по чл. 7, ал. 2, т. 2 
и 4: заверено копие на трудова или служебна 
книжка, или данните от единния електронен 
трудов запис, удостоверяващи наличието на 
трудов стаж, предоставени от Националната 
агенция за приходите по реда на Наредбата за 
вписване в регистъра на заетостта (приета с 
Постановление № 267 на Министерския съвет 
от 2024 г., ДВ, бр. 65 от 2024 г.), а за лицата със 
свободни професии се посочва код по БУЛСТАТ;
3. декларация, че лицето не е поставено под 
запрещение;
4. декларация, че лицето не е лишено от 
право да упражнява професия или дейност;
5. декларация, че лицето не осъществява 
функции по правораздаване в системата на 
съдебната власт;
6. декларация – съгласие на кандидата за 
вписването му в списъците на вещи лица, и 
документи, удостоверяващи стажа му и допъл­
нителна квалификация, ако има такава;
7. разрешение за постоянно пребиваване в 
Република България, ако лицето не е българ­
ски гражданин или гражданин на Европейския 
съюз, на държава – страна по Споразумението 
за Европейското икономическо пространство, 
или на Конфедерация Швейцария;
8. удостоверение за достъп до класифицирана 
информация, ако има такова;
9. свидетелство за съдимост, ако кандидатът 
не е български гражданин.
(2) Министърът на правосъдието установява 
служебно обстоятелствата относно:
1. съдебния статус на кандидатите – българ­
ски граждани;
2. придобита след 1 януари 2012 г. образо­
вателно-квалификационна степен „магистър“ 
или „бакалавър“;
3. висше образование, придобито във вис­
ши учебни заведения в чужбина след месец 
април 2009 г.
(3) В заявлението специалистите посочват 
в списъците на кои съдебни райони желаят да 
бъдат включени след придобиване на съответ­
ната правоспособност. 
(4) Когато заявлението с приложенията 
към него не съответстват на изискванията 
по ал. 1 или 3, специалистът се уведомява за 
нередовностите чрез интернет страницата на 
Министерството на правосъдието, като се дава 
7-дневен срок за отстраняването им.
Чл. 7б. (1) Изпитът се провежда два пъти 
в годината – през месец март и месец септем­
ври. Министърът на правосъдието със заповед 
определя деня, часа и мястото на провеждане 
на изпита за придобиване на правоспособност, 
както и допуснатите до изпит специалисти.
(2) За изпита през месец март заявлението с 
приложенията към него се подава най-късно до 
края на месец януари, а за изпита през месец 
септември – най-късно до края на месец юли.
(3) Заповедта на министъра на правосъдието 
със списъка на допуснатите до изпит специа­
листи се обявяват на видно място в сградата 
на Министерството на правосъдието и се пуб­
ликуват на интернет страницата на министер­
ството не по-късно от седем дни преди датата 
на провеждането на изпита.
Чл. 7в. (1) Изпитът се провежда от петчленна 
комисия.